Säiliö itsessään oli erikoinen, koska se oli pystysuuntainen -
ja näytti vanhalta höyrykattilalta.
Koehenkilö oli siinä raskaan lasikuplan sisällä -
ja koko vekotin saattoi vaikuttaa epämukavalta -
lievästi sanottuna.
Se oli kuitenkin tehokas.
Testatuista 23 opiskelijasta vain kaksi piti koetta epämiellyttävänä.
Jotkut jopa sanoivat sitä virkistäväksi.
Osa opiskelijoista koki harha-aistimuksia.
Enkefalograafiset tulokset olivat tri Jessupista erityisen kiinnostavia.
Ja yhtenä lauantai-iltapäivänä huhtikuussa 1967 -
hän päätti tehdä tämän kokeen itselleen.
MUUTOSTILOJA
Arthur. Hei, Arthur.
Oletko siellä?
Kuuletko minua, Arthur?
Arthur, vastaa.
Siinäkö se? Haluatko, että tulen sinne ja autan sinut ulos?
Joo.
Haluan nähdä EEG-käyrät.
No niin, kamu.
Miltä tuntuu?
Ei hullummalta.
Näin ihan hitosti näkyjä.
Monenlaisia unitiloja, mystisiä tiloja -
uskonnollisia vertauksia, Ilmestyskirjasta enimmäkseen.
Olit siellä melkein viisi tuntia.
Se tuntui tunnilta.
Haluaisin kokeilla sitä joskus itse.
Kannattaa. Pitäisit siitä.
Oliko meillä mitään kommunikaatiota?
Oli. Seurasin sinua niin kuin pyysit.
Miten minä reagoin?
Asianmukaisesti. Yhdessä vaiheessa itkit.
Ihan oikeastiko itkin?
Nyyhkytit. Kasvoillasi oli kyyneliä.
Kun kysyin, mitä tapahtuu, sanoit -
eläväsi isäsi kuolemaa uudelleen läpi.
Kirjoititko muistiin?
Kaikki on ylhäällä.
Voisin kokeilla uudestaan ensi viikolla.
Luuletko, että ehtisit ensi viikolla?
Mitä me etsimme?
En tiedä vielä.
Tutkimusta käsittelevää kirjallisuutta on vähänlaisesti.
Alalla on muutamia hyviä tyyppejä, Tart, Ornstein ja Deikman -
mutta suurin osa on partaradikaalikamaa, huumeiden puolustamista.
Aluksi pitää kehittää sopiva metodologia -
ja katsoa voiko kokemuksia tutkia kontrolloiduissa olosuhteissa.
Se ei häiritsisi Hobartin kanssa tekemäämme työtä.
Mihin me pyrimme? Aistiärsykeriistoon? Eristyskokeisiin?
Mihin me oikein pyrimme näillä tankkijutuilla?
Emme yritä saada apurahaa. Pidetään vähän hauskaa.
Niin kauan kuin voimme käyttää tankkia, otetaan ilo irti.
Katsotaan, mihin se meidät vie.
Se on tosi kiinnostavaa, Arthur. Meidän pitää tutkia se.
En edes tiennyt, että heillä on noita eristysaltaita New Yorkin sairaalassa.
Siellä on varmaan psykologian osastolla joku -
joka tutkii sensorista deprivaatiota.
Mitä Jessup tekee sillä?
En tiedä. Hän tekee kokeita oppilaillaan.
Hän on tehnyt sitä kolme, neljä kuukautta.
- Tiesitkö, että... - Arthur.
...Jessupia kiinnostaa tällainen?
En, ennen kuin nyt sanoit.
Mitä haluat, kultaseni?
Kauanko annat puhelimen soida?
Ok, minä vastaan.
Hän on viimeinen ihminen -
jonka uskoo sotkeutuvan johonkin -
niin outoon kuin muuttuneisiin tajunnantiloihin.
Katsotaan vain totuutta silmiin. Jessup on outo itsekin.
Totta.
Arthur sanoo, että olet ujo. Hän toivoo, että saisin sinut avautumaan.
Avautumaan? Ei kuulosta Arthurilta.
No, oikeastaan hän sanoi, että olet koppava mulkero.
Hieman kaheli, mutta fiksu -
ja jos saisin sinut puhumaan, pitäisin sinua kiehtovana.
Tuo kuulostaa jo Arthurilta.
Hän sanoo, että työskentelet hänen ja -
- Alan Hobartin kanssa Payne Whitneyssä. - Aivan.
Millaista työtä teet?
Aineenvaihdunnan myrkkyjä.
Toistamme Heathin ja Friedhoffin kokeita.
Etsimme skitsofrenialle tyypillisiä villejä aineita.
Jahtaamme varmaan omaa häntäämme. Entä sinä?
Olen fyysinen antropologi. Yritän vääntää väitöskirjaa.
- Missä? - Columbiassa.
Holloway ja muut.
Olet vähän nuori tohtoriksi, vai mitä?
Olen 24.
Aika hyvin silti.
Minä väittelin vasta 25-vuotiaana vaikka minä olen kuulemma ihmelapsi.
Minäkin olen ihmelapsi.
Antropologia tuntuu viehättävän hyvännäköisiä naisia.
Et siis usko että skitsofrenian voisi redusoida yhteen etiologiseen tekijään?
En ole edes varma, että se on sairaus.
Arveletko, että hulluus on vain toinen tietoisuuden tila?
On runsaasti aineistoa, joka tukee sitä.
Et taida puhua mielelläsi työstäsi?
Pääsääntöisesti en.
Olen ollut aina kiinnostunut sisäisistä kokemuksista -
etenkin uskonnollisista.
Syy siihen, miksi tutkin skitsofreniaa -
on se, että uskonnolliset kokemukset liittyvät usein siihen.
Eläinkokeilla pääsee tiettyyn rajaan asti.
Tutkin ennen apinoita, mutta ne eivät voi kertoa -
mitä niiden tietoisuudessa liikkuu.
Siihen tarvitaan ihmisiä.
Ihmisiä ei saa leikellä -
eikä heidän kalloihinsa saa tunkea elektrodeja,
joten joudun aiheuttamaan transsin muulla tekniikalla -
ja eristyssäiliö vaikutti turvallisimmalta. Kuulehan,
haluaisin tulla mukaasi kotiin tänään. Sopisiko se sinulle?
Minulla on kämppis. Joutuisimme ahtautumaan olohuoneen sohvalle.
Mitä vikaa olohuoneen sohvassa on?
Siitä putoaa helposti lattialle.
Olen varma, että selviämme.
Joo, luulen niin.
Kun haluat lähteä sinne, niin kerro vain.
Miten olisi nyt heti?
Mikä sinua mietityttää?
Jumala.
Jeesus, ristiinnaulitseminen.
Ajatteletko useinkin -
Kristusta ja ristiinnaulitsemista, kun kiihotut seksuaalisesti?
Kun olin yhdeksän vanha, näin toisinaan näkyjä -
pyhimyksiä ja enkeleitä, jopa itse Kristuksen.
En tietenkään ole nähnyt niitä enää -
sen jälkeen kun olin kuusitoista.
Olivatko vanhempasi uskovaisia?
Eivät todellakaan.
Isä oli lentokoneinsinööri. Äiti kliininen psykologi.
Mitä tapahtui?
Tarkoitan, kuinka pojasta, joka näki Jeesus-näkyjä, tuli lääkäri -
joka opettaa Cornell Medical Collegessa?
Lopetin uskomasta.
Se oli hyvin dramaattista.
Isäni kuoli syöpään. Kuolema oli pitkä ja tuskallinen.
Olin 16, ja pidin isästäni kovasti.
Juoksin joka päivä koulun jälkeen sairaalaan -
ja istuin hänen huoneessaan tehden kotitehtäviä.
Hänet pumpattiin täyteen rauhoittavia.
Viimeiset viikot hän oli koomassa.
Kerran olin kuulevinani, että hän sanoi jotakin.
Nousin ja nojauduin hänen ylleen -
korva melkein kiinni hänen huulissaan.
"Isi, sanoitko sinä jotain?"
Sitten kuulin sanan, jota hän yritti sanoa epätoivoisesti, sananpihinän.
Hän sanoi:
"Kamalaa."
Joten loppu oli kamala, jopa hyville ihmisille, kuten isäni oli.
Kaiken kärsimyksen tarkoitus oli vain kärsiä lisää.
Illalliseen mennessä olin luopunut Jumalasta täysin. En nähnyt enää näkyjä.
En ole kertonut tästä kenellekään kymmeneen vuoteen.
Kerron nyt sinulle, koska haluan sinun tietävän -
minkälaisen kahjon kanssa olet joutumassa tekemisiin.
Arthur oli oikeassa.
Olet kiehtova pikku paskiainen.
Raamattu
TUPAKOINTI KIELLETTY
- Hei. - Hei.
Se on nyt sovittu.
Metcalfe puhui Spencerille taas tänään ja homma on saletti. Työ on minun.
Olen siis heinä-elokuun Nairobissa tekemässä tutkimusta -
ja syyskuussa opetan Harvardissa.
Mahtavaa.
Opetamme siis molemmat Harvardissa syyskuussa.
Siltä näyttää.
Ei voisi paljon siistimmin mennä, vai mitä?
Olemme yhdessä Bostonissa, ja olen sitä mieltä, että voisimme mennä naimisiin.
Minun pitäisi kai olla ainakin vähän kaheli.
Vähän?
Sinähän olet ihan seinähullu!
Sinun ei tarvitse kertoa minulle, kuinka outo olet. Tiedän kyllä.
Olen maannut kanssasi nyt kaksi kuukautta.
Jopa seksi on sinulle mystinen kokemus.
Sinä käyttäydyt kuin sado-maso, mikä voi olla kivaa -
mutta toisinaan ihmettelen olenko minä se, jota rakastellaan.
Tuntuu kuin minua seivästäisi joku raivopää munkki hurmoksessa.
Ja sinä olet kuin Faust, Eddie.
Myisit sielusi, jos siten löytäisit suuren totuuden.
Ihmiselämässä ei ole suuria totuuksia.
Synnymme epäilykseen. Elämä kuluu vakuutellessa itselle, että olemme elossa.
Yksi tapa tehdä se on rakastaa toista, kuten minä rakastan sinua.
En voi kuvitella eläväni ilman sinua.
Joten mennään naimisiin -
ja jos siitä tulee katastrofi, siinähän tulee.
Puristetaan kättä ja sanotaan näkemiin.
Hän saa dimetyylitryptamiinia.
Se alkaa vaikuttaa minuutissa, ja tyttö on matkalla puoli tuntia.
Tuntuuko nyt erilaiselta?
Kyllä.
Levollisemmalta?
Paljon levollisemmalta.
Tunnetko jotain erityistä?
Tuntuu -
kuin Kristus koskettaisi sydäntäni.
Akuuteilla skitsofreenikoilla on paljon uskonnollisia aistiharhoja.
Jotkut sanovat, että skitsofreenikoiden fysiologia poikkeaa muista.
Ikään kuin he yrittäisivät muuttaa fyysiset itsensä -
vastaamaan heidän skitsofreenista käsitystä itsestään.
Hyvä on, mennään naimisiin, koska se on sinulle niin tärkeää.
En osaa olla naisten kanssa -
joten tuskin löydän ketään, joka olisi puoliksikaan sinun veroisesi.
Luulen, että voisin olla kohtalaisen hyvä aviomies.
En halua menettää sinua.
Tuo on varmaan lähin asia rakkaudentunnustuksen suuntaan -
mitä tulen sinulta koskaan saamaan.
Olenko todella niin outo sängyssä?
Toisinaan.
Pitäisikö minun yrittää muuttua?
Ei, tavallaan pidän siitä.
- Isi, väsyttää. - Annetaanpa pikkuneidille vähän kyytiä!
Hei, Mason, varovasti.
Miten menee, Eddie?
Hei, Mason. Mennäänkö oluelle?
- En uskoisi, ellen näkisi! - Teidän piti tulla ensi viikolla!
Mikä teidän nimenne on? Minä olen Mason Parrish. Tämä on Margaret.
Tämä on Mason. Tämä on hra Rosenberg, josta olen puhunut.
- Hauska tutustua. - Hauska tutustua, Mason Parrish.
Katsopa mikä perheenisä! Eddie, näytät mahtavalta.
Ei voi olla totta.
Ei kai taas? Koska tämä tapahtui?
Se on pitkä juttu.
Näytät hyvältä. Oletko jo löytänyt asunnon?
Jep. Meillä on kiva pikku paikka Huntington Fieldin lähistöllä.
Siitä on seitsemän vuotta, kun muutimme San Franciscoon.
Arthur alkaa opettaa Bostonissa!
- Eddie puhui siitä. - Seitsemän vuotta!
Sinusta kuulemma tehtiin apulaisprofessori.
Te olette varmaan sikarikkaita! Kaksi proffaa perheessä...
Meillä on Mainessa paikka, jota voitte käyttää kesällä.
Minä menen Afrikkaan kesäkuussa, Eddie on Meksikossa.
Tunnetko Meksikon yliopistosta hepun nimeltä Eccheverria?
Sanoi tehneensä töitä kanssasi.
Totta kai. Fiksu nuori mies.
Hän on Kasvitieteellisessä. Pitää ottaa kimppatapaaminen.
Palaan hänen kanssaan Meksikoon kesäkuussa.
Mitäs Meksikossa?
Eccheverria tuntee yhden noitatohtorin siellä, hinchi-intiaaneja.
Eristynyt heimo Keski-Meksikossa, joka harjoittaa yhä -
muinaisten tolteekkien rituaaleja, sieniseremonioita -
ja sen sellaista.
He käyttävät jotain hallusinogeenistä huumetta -
joka kuulemma aiheuttaa kaikissa nauttijoissa yhteisen kokemuksen.
Maggie nukahti sohvalle. Huolehditko hänestä?
Totta kai.
Oletko käynyt eristyssäiliössä sitten New Yorkin?
En. Entä sinä?
En, mutta sain selville, että täällä on yksi lääkiksessä.
En uskonut, että kukaan tekisi sellaisia tutkimuksia enää.
Se, mitä teimme säiliössä New Yorkissa oli kiintoisaa -
niiden kuukausien ajan, kun leikimme sillä.
Kun palaan Meksikosta, voitaisiin jatkaa sitä.
Mikäs siinä.
Ei näköjään mikään kodinhoitaja.
- He eroavat, tiesitkö? - Kuka?
- En tiedä, ottavatko he varsinaisesti... - Mistä sinä puhut?
Emily muuttaa lasten kanssa Cambridgeen.
Siksi täällä on niin sotkuista.
He siirtävät hänen tavaransa varastoon huomenna.
Sitten hän lähtee vuodeksi Afrikkaan lasten kanssa -
ja Eddie lähtee Meksikoon.
Ja kun Emily palaa, hän jää asumaan Cambridgeen, ja Eddie tulee tänne.
Eddie tahtoo eroa, ei Emily.
Ihme, että he ovat pysyneet näinkin kauan yhdessä.
Koska tämä tapahtui?
Hän kertoi minulle viisi minuuttia sitten.
Entä ne kaikki kirjeet, joissa hän hehkutti heidän onneaan?
Älä kysy. Emily on edelleen hulluna häneen. Ja Eddie hullu.
Kuule, Sylvia...
Sylvia kertoi minulle juuri, että te eroatte.
Ei, vaan muutamme erilleen.
Erojuttu tulee eteen aikaisintaan ensi vuonna.
Asiahan ei minulle kuulu, mutta miksi?
Olet nainut ihanan naisen, joka jumaloi sinua.
Jos jonkun elämä on kohdillaan, niin teidän.
Sinä olet kunnioitettu ja ihailtu hahmo -
Harvard Medical Schoolin tiedekuntaprofessori.
Luojan tähden, niinkö sinä minut näet? Kunnioitettuna ja arvostettuna hahmona?
Hyvänä isänä? Rakastavana aviomiehenä?
Olen julkaissut lähes kaksi artikkelia vuodessa seitsemän vuoden ajan -
eikä yksikään niistä ole mitenkään mullistava.
Istuskelen olohuoneissa muiden naimisissa olevien akateemisten kanssa -
typeryyksiä höpisten:
"Kuka nuolee, jotta pääsisi osaston johtoon?"
"Kenen asema horjuu?"
Emily on varsin tyytyväinen tällaiseen elämään.
Hän sanoo rakastavansa minua, mitä se sitten onkin.
Käytännössä hän vain valitsee mykän kivun -
jota aiheutamme toisillemme -
mieluummin kuin yksinäisyyden tuskan.
Mutta minä en pelkää sitä.
Itse asiassa, jollen hankkiudu tästä sotkusta -
ja naurettavista rituaaleista eroon -
minulta lähtee järki!
Vastasiko tämä kysymykseesi, Arthur?
Mihin kysymykseen?
Kysyit, miksi haluan erota.
Kyseessä on sinun elämäsi.
Anteeksi, että sekaannuin.
Mitä jos -
soittaisin Eccheverrialle ja menisimme kaikki illalliselle?
Itse asiassa, tuo vuosi Intiassa oli pettymys, Eduardo.
Riippumatta näkökulmasta, jooga on -
valtiollista teknologiaa, joka ylläpitää annettua -
uskomusjärjestelmää, joka...
Meillä tiedemiehillä on moraaliset velvoitteemme ihmisiä kohtaan.
Paviaanit eivät vain ole tajunneet -
että ajan voisi lyhentää viiteen minuuttiin, jos käyttää keppiä.
Alkujaan ihminenkin oli vain savannilla elävä kädellinen kuten paviaani.
Joogaharjoitusten ansioksi on luettava -
että uskomusjärjestelmä ei ole aidosti uskonnollinen.
Buddhalaisilla ei ole varsinaista jumalaa.
Kuolemattomuus ja perimmäinen totuus sijaitsevat yksilön mielessä, itsessä.
Eikö tuo ole aika hiton uskonnollista?
Korvaat vain Jumalan itsellä.
Aivan, maallisella.
Tiedämme, että itseys sijaitsee omassa mielessämme.
Se on inhimillisen energian muoto. Atomimme ovat ikivanhoja.
Mielessämme on kuusi miljardia vuotta muistia.
Muisti on energiaa! Se ei katoa! Se on yhä edelleen!
Meillä on fysiologinen käytävä aikaisempiin tietoisuuksiimme.
On pakko olla! Se on se hiton limbinen järjestelmä.
Jessup, olet kaheli!
Mitä kahelia tässä on? Olen mies, joka etsii todellista itseään.
Tämähän on perusamerikkalaisuutta.
Kaikki etsivät todellista itseään.
Etsimme täyttymystämme, yritämme ymmärtää -
itseämme, päästä kosketuksiin itsemme kanssa -
kohdata itsemme, tutkia itseämme, laajentaa mahdollisuuksiamme.
Siitä asti, kun luovuimme Jumalasta,
meillä on vain itsemme selittämään tämä elämän tarkoitukseton kauhu.
Olet kaheli.
Uskon, että tuo todellinen itse,
alkuperäinen itse, on todellinen, mitattavissa oleva asia,
konkreettinen, lihaa ja verta -
ja minä vielä löydän sen mulkun.
Mitä kemiallisia ominaisuuksia niillä on?
Ovatko ne vaarattomia?
Sienet ovat melko varmasti Amanita muscaria -lajia -
vahvasti psykoaktiivisia ja hieman vaarallisia.
Ne sisältävät belladonnan kaltaisia alkaloideja -
atropiinia ja skopolamiinia.
Heimia-kasvia pidetään arvossa -
monissa intiaaniheimoissa.
Sitä on pohjoisessa Chihuahuassa asti.
Intiaanit sanovat, että se nostaa esiin muistoja,
jopa muinaisia sellaisia,
ja hinchit kutsuvat sitä "ensimmäiseksi kukaksi".
Tarkoittaako "ensimmäinen" tässä kasvien äitiä?
Kyllä.
Merkityksessä vanhin.
Haluaisin kokeilla sitä.
Antaisivatkohan he minun ottaa osaa rituaaliin?
No, he tuntuvat mukavalta porukalta.
Hän sanoo, että voit ottaa osaa heidän seremoniaansa.
Hyvä. Kysy, millaista kokemusta voin odottaa.
Keräävätkö he nyt sieniä rituaalia varten?
Ei, satoa korjataan ensi vuotta varten. Brujo!
Sinun sielusi palaa ensimmäiseen sieluun.
Kysy, miltä ensimmäinen sielu näyttää.
Se on syntymätön.
Sitten sinä työnnyt tyhjyyteen.
Näet täplän.
Täplästä tulee halkeama.
Se on halkeama, joka johtaa olemattomuuteen -
ja tästä olemattomuudesta tulee sinun syntymätön sielusi.
Hän haluaa sinun pitelevän juurta. Ojenna kätesi kämmenpuoli ylöspäin.
Eduardo!
- Voi Jeesus! - Oletko kunnossa?
He väittävät, että tapoin liskon.
Et nähnyt sitä, eikä minulla ole muistikuvaa siitä!
Koko tämä iljettävä juttu on pelkkä vitsi.
Intiaanit halusivat vain pelleillä gringon kustannuksella.
Sinä kysyit, mitä tapahtui ja minä kerroin sinulle!
Joit sekoituksen ja menit ulos.
Hetken kuluttua kuulin huudon ja koirien haukuntaa.
Lähdin perääsi.
Huuto lakkasi, ja brujo karjui minulle -
että palaisin ja unohtaisin.
Paskapuhetta!
No mikset pyytänyt brujoa -
antamaan sekoitusta Bostoniin vietäväksi?
Arthur olisi voinut analysoida ja ehkä syntetisoida sen.
Meteli on pökerryttävä.
Aurinko muuttuu mustaksi -
kuin surupuku.
Täysikuu on kuin verta.
Valtava vuori palaa ilmiliekeissä -
ja heitetään mereen.
Peto nousee pohjattomasta kuilusta.
Pohjattoman kuilun enkeli. Hänen nimensä on -
Abaddon.
Hän on järjiltään.
Oletko kunnossa?
Merkitkää muistiin! Tämä on uutta!
Huumaavaa! Meteli on korviahuumaava!
Kuuletteko minua tämän metelin yli?
Voi luoja.
Uskomattominta, mitä olen nähnyt!
Katselen vuoren syntymätuskaa!
Voi luoja.
Oletko kunnossa?
Täysin kunnossa. Ihan totta.
Haluatko minun herättävän sinut nyt?
Mitä nyt?
Häneltä meni taju. Nämä tajuttomuuskohtaukset ovat aika kipeitä.
Joskus ne kestävät neljäkin tuntia.
Kun hän herää, hän on hilpeä kuin tipunen -
mutta ei muista yhtikäs mitään.
Kuinka vaarallista tämä mömmö on, mitä hän toi Meksikosta?
Ei, en sanonut vaarallista, sanoin omituista.
Se kestää liian pitkään -
ja mikä on todella sairasta, se menee suoraan aivoihin.
Uskomatonta.
Ukot tööttäävät tutkimatonta ainetta, joka kerääntyy aivoihin -
ja vaikuttaa suoraan soluytimeen, ettekä pidä sitä vaarallisena?
Ettei tulisi väärinkäsitystä, me emme "tööttää".
- Eddie juo 10 mg... - Se loppuu tähän!
Te olette hyvämaineisia tiedemiehiä -
ettekä mitään asuntolan jolppeja, jotka leikkivät huumesienillä.
Siksihän minä otin yhteyttä. Yritä pysäyttää hänet.
Tämä ei ole LSD: tä, hitto vie.
Eikä serotoniinin takaisinoton estäjää!
Kuinka monta grammaa arvelet, että sinussa jo on?
Kaksi? Kolme?
Saatat olla tekemässä itsellesi hitonmoista syöpää -
lastaamalla solusalpaajia kehoosi.
Hinchi-intiaanit ovat tehneet sitä vuosisatoja ilman syöpätapauksia.
Hitot hinchi-intiaaneista!
Et tiedä mitään noista sienistä!
Niiden kestokyky on aivan fantastinen!
Olemme antaneet ainetta ainakin 30 rotalle.
Joidenkin elimistössä on sitä valtavasti -
eikä mitään sivuvaikutuksia ole huomattu.
Mihin olemme menossa? Luulin, että menemme syömään.
Eddie näyttää minulle eristystankin.
Eristystankin! Vaikutatte omituisemmilta joka kerta, kun tapaamme.
Eikös eristystankkijutut menneet muodista 60-luvulla -
samalla kun Timothy Leary ja muut gurut!
Ole hetki hiljaa ja anna jonkun muunkin sanoa jotain.
Näissä tiedottomuusjaksoissa -
tulee vaikutelma valtavasta kiihdytyksestä -
aivan kuin sinut heitettäisiin miljardien vuosien yli.
Aika yksinkertaisesti katoaa.
Olo on aistiharhainen, mutta et näe mitään.
Haluan murtautua tuon tiedottomuuden läpi.
Haluan tietää, mitä nuo aavistamani kuvat ovat.
Emme voi nostaa annosta, koska olemme jo myrkytysrajoilla.
Ainoa tapa enää vahvistaa kokemusta -
on ottaa ne 200 mg ja mennä tankkiin.
Haluaisin tutkia ainetta, ennen kuin otat sitä taas.
Haluan määrittää puoliintumisajan.
- Siihen menisi vuosi! - Selvittäisin kulkeutumismekanismin.
Haluaisin löytää verrokin.
Tämä meksikolainen tavara on merkillistä ainetta ja -
jokainen vaistoni huutaa, että olen jonkin suuren jäljillä,
eikä yksi 200 mg lisää ketään tapa.
Siinä se on.
Oho, se on lappeellaan.
Pienempi kuin mitä meillä oli New Yorkissa.
Jos he tekevät täällä unitutkimusta...
En usko, että sitä on käytetty vuosiin -
mutta tarkastin sen eilen. Se toimii.
Paikan siivoaminen ei kestä kauan.
Joudutte liemeen -
jos joku saa selville, että käytätte outoa huumetta ihmisiin.
Älä huoli. Ei minulle mitään tapahdu.
Käydään syömässä hampparit.
Näen illalla yhden oppilaani.
Niin kai sitten!
Tehkää minkä teette. Olette molemmat hiton vastuuttomia.
Älä sitten soita minulle, että olet huolissasi, kun Eddie vetää tuota skeidaa.
Sanon suoraan, älä työnnä tuota skeidaa häneen -
ennen kuin tiedät siitä paljon enemmän!
Annoin käyttöönne labran ja rottia, joita voitte leikellä.
Sen enempää en halua sotkeentua typeriin kokeisiinne.
Hakekaa ne typerät hampurilaisenne.
Minulla on omat tällini, joista olen jo myöhässä.
Minä tein jo kolme ensimmäistä. Tee sinä loput.
No niin...
Et sitten malttanut pysyä poissa?
Jonkun on pidettävä teitä noitia silmällä.
Mitä siellä on sisällä, jotain suolaliuostako?
10% magnesiumsulfaattia, se helpottaa kellumista.
- Outo vehje. - Anteeksi, Mason.
Yksi, kaksi, kolme, neljä.
Okei, hyvin menee.
Keskiviikko, seitsemäs tammikuuta, kello 16.28.
Hei, tämä on mahtavaa!
Olen tasangolla...
Hän meni beta-tilaan salamana. Ei hidastelua.
Ruohoniittyjä, savanneja.
Tuntuu -
että olen todella elossa ja tämän maiseman sisällä.
Vajaan parin kilometrin päässä alkaa metsämaa.
Sen takana olevat vuoret näyttävät savuavan.
Vastasyntyneitä vuoria, kenotsooisia, myöhempää tertiäärikautta.
Olen reuna-alueella.
On äärettömän rauhallista, mutta elävää.
Elämää puissa. Elämää sarakasveissa.
Voi luoja -
ihmisen synty. Sitä tämän on oltava!
Luoja! Tuossa se on,
esi-ihminen.
Ensimmäinen ja alkuperäinen inhimillinen elämänmuoto -
pikkuriikkinen, reilun metrin korkuinen, kokonaan turkin peitossa -
kuin simpanssi, mutta pystyssä.
Ei rystykävelyä. Lyhyemmät kädet.
Hän liikkuu niin viehkeästi.
Heitä on kaksi, kolme.
Pieniä, kaksijalkaisia karvaisia ihmismäisiä olentoja -
laavakivenpala kädessä, he vaanivat -
tai metsästävät jotakin.
Herran tähden.
Oletko kunnossa, Eddie?
Minusta on tulossa yksi heistä. En ole enää havainnoija.
Olen yksi heistä.
Tapan, tapan vuohen.
Tapan...
Syön...
Syön verta, lämmintä vuohen lihaa.
Oletko kunnossa?
Kaunista.
- Haluatko tulla pois? - En!
Kuulosti, kuin hän olisi pahalla tripillä.
Jotkut näistä tankkitripeistä ovat tosi pelottavia.
Mitä hittoa tuo oli?
Oletko kunnossa?
Kaunista.
- Haluatko lopettaa tämän? - En.
- Haluatko, että jätän sinut yksin? - Joo.
Sinähän sanoit, etteivät nämä kestä neljää tuntia kauempaa.
Kello on 8.45.
Hän tulee ulos.
En pidä siitä, ettei häneen saa kontaktia niin pitkään aikaan.
Hän on shokissa.
Hän sai varmaan kohtauksen, löi päänsä tai jotain.
Ihan rauhassa.
Mihin sinä tarvitset noita verikokeita?
Mitä hän sanoi?
"Irtosolunäyte, verinäyte karyotyyppiä varten,
kuvia Goodmanin ja Sarichin laboratorioon.
Kuvia niskastani, nyt ennen kuin -
muunnun takaisin."
Ennen kuin hän mitä?
Muuntuu takaisin.
Ota se hiton näyte, niin ehkä hän antaa minun vilkaista häntä.
Saanko tutkia niskasi?
- Onko jälkiä? - Ei.
Lopettakaa tuo paskanjauhaminen!
Yritätkö väittää, että harhasi olisivat jättäneet jälkiä?
Mitä hän kirjoitti?
"Ei tavallinen afasia.
Hallusinaatioista aiheutuva ajan ja paikan tajun menetys."
Hitto, sinä olet kaheli, Jessup.
Pue päälle. Vien sinut Brighamiin -
ja teen perusteellisen tutkimuksen.
Olet sairas heppu, senkin typerä paskiainen.
Katson kurkkuusi, teen aivokuvauksen -
tomografian, otan ehkä varjoainekuvat,
ja haluaisin myös puolueettoman mielipiteen noista EEG-käyristä.
Mitä hän sanoo?
"Röntgen."
Okei, hoida homma loppuun, Arthur, niin viedään hänet röntgeniin.
Tulen ihan heti.
Voisiko se olla ihan mekaanista?
Jollei se ole neurologista, sen täytyy olla mekaanista.
Haluan pari filmiä pelkkää niskaa. Kaikki erityyppiset röntgenit.
Voi jessus, minulla ei ole aikaa!
Ota nyt ne kuvat! Tämä on hätätapaus!
Selvä.
Saattaa olla TIA-kohtaus.
Parempi, ettemme sano Eddielle, että hänellä oli -
naama veressä, kun hän tuli ulos säiliöstä. Hän väittäisi vain,
että se oli sen vuohen verta, jota hän söi harhakuvissaan.
Alat tulla yhtä kummalliseksi kuin hän!
Mitä luulet, että tapahtui?
Hänellä ei ole taipumusta hysteeriseen konversioon -
joten epäilen epilepsiakohtausta.
Hän oli amnesiatilassa ja kasvot veren peitossa, kun hän tuli ulos.
Hän sai varmasti kohtauksen tankissa,
puri huuleensa kouristellessaan ja menetti myös puhekykynsä.
Ajattelin verisuonikatkosta, sydänkohtausta, veritulppaa,
mutta neurologisesti hän on kunnossa, joten epäilen epilepsiakohtausta.
Rauhoitutaan nyt.
Kukaan meistä ei osaa tulkita röntgenkuvia.
Mitä odotatte?
Laitetaan nämä kuoreen. Kuka sanelee tänään osastolla?
Tri Wissenschaft.
Haluan luotettavan henkilön katsovan ne.
En halua, että koko Brigham saa tietää tästä.
Meillä on jo tuo nokkava röntgenteknikko.
Oletko kunnossa?
Olen. Yritin ilmaista, että se on ohimenevää.
Lyhytkestoinen iskemiakohtaus, siinä kaikki.
- Hän on taas puhekykyinen. - Se ei ollut iskemiakohtaus!
Se ei ollut epilepsiaa. Näit ne röntgenkuvat.
Siinä oli jotain kurkunpäätä varhaisempaa, joka näytti kurkkupussilta.
Sellaisia on apinoilla. Ilmeisesti taannuin -
joksikin apinaa muistuttavaksi olennoksi.
Näytän nämä jollekulle, joka osaa tulkita ne.
Koska sinä tulkitset väärin. Siinä se.
Kukaan ei sano minulle,
että purit erikoistuneen geenirakenteesi -
neljäksi tunniksi, hitto vie, ja sitten palasit ennalleen!
Olen endokrinologian professori Harvard Medical Schoolissa!
Olen Peter Bent Brigham -sairaalan vastaava lääkäri!
Olen toimittajana -
American Journal of Endocrinologyssa!
Olen Eastern Association of Endocrinologists'in varapuheenjohtaja!
Ja Journal Clubin puheenjohtaja!
Enkä aio kuunnella enää hetkeäkään -
sinun hiton salatieteellisiä typeriä hourailujasi.
Näytän nämä röntgenlääkärille!
Tarvitsen apuasi.
Diagnoosi: bilateraalinen aspiraatiopneumonia.
- Katsoisitko vähän näitä? - Millainen tapaus?
35-vuotias valkoinen mies, äkillinen afasiakohtaus, ei ulkoista syytä.
Mitä etsit näistä?
Minusta näyttäisi, että rakenne on hieman epänormaali.
Hieman?
Hitto, heppuhan on gorilla!
Oletteko kunnossa, tri Jessup?
Olen.
Oletteko kunnossa, tri Jessup?
Olen kunnossa.
Haluan vain tehdä pari muistiinpanoa.
Hra Daniel Craig...
Emily!
...neuvonnassa, American Airlines.
Luoja, näytät aivan ihanalta!
Miten olet voinut, Eddie?
Ihan hyvin. Entä sinä?
Hyvin.
Katso, tuolla on isi.
Ajatko meidät uuteen taloomme?
Takuulla. Ja jos olette oikein kilttejä -
saatan viedä teidät kiinalaiseen ravintolaan.
Älä anna kenenkään uskotella, etteivät paviaanit syö koskaan lihaa.
Seurasin monta saalistustapausta -
joissa metsästyskäyttäytyminen tuli selvästi esiin.
Kaksi paviaania tappoi thomsoningasellin ja söi sen.
Noilla kahdella paviaanilla oli jopa -
alkeellista kommunikaatiota keskenään.
Joten olen innoissani -
apinoiden ei-verbaalisen kommunikaation tutkimuksesta.
Olen vaihtanut kirjeitä Nevadan yliopiston Gardnerien kanssa.
Saatan mennä sinne kesällä muutamaksi viikoksi.
Raportin lisäksi minulla ei ole muuta tekemistä.
Et tainnut nauhoittaa tuota paviaanien ääntelyä?
Totta kai nauhoitin. Miksi?
Haluaisin kuulla sitä.
Totta kai.
Rva Tally sanoi tulevansa huomenaamulla klo 10.30 -
auttamaan tavaroiden järjestelyssä.
Hän kyseli, haluatko hänen palaavan vakinaiseksi.
Sain viikko sitten Masonilta kirjeen -
juuri ennen Nairobiin lähtöä.
Hän sanoi sinun työskentelevän Meksikosta tuomasi -
monimutkaisen lääkeaineen parissa.
Sitä ei ole vielä testattu kunnolla ja se on hiton vaarallista.
Mitä muuta Mason kirjoitti?
Että olet ottanut sitä noin kaksi grammaa viimeisen vuoden ajan -
ja että sinulla oli epätavallinen geneettinen taantuma -
kolme kuukautta sitten.
Sinulla saattaa olla leukemia tai lymfooma.
Hän on yrittänyt saada sinut terveystarkastukseen -
muttet ole suostunut menemään.
Hän pelkää tosissaan, että sekoat.
Käyttäydyt kuulemma hyvin oudosti -
ja hän rukoili minua, että puhuisin tästä kanssasi.
Mason on patologisesti kyvytön pitämään suutansa kiinni mistään.
- Hän on typerä, kalkkeutunut kirjaviisas. - Mason on ensiluokan lääkäri!
Se ei ole leukemiaa!
Eikä muutakaan syöpää!
Annoin hänen tehdä maksa-perna -tutkimuksen ja tomografian.
On otettu näytteitä, on tutkittu ja palpoitu.
Mason on tunkenut peiliä kurkkuuni ja peppuuni viime kuukaudet -
eikä minkäänlaista merkkiä syövästä!
Mitä muuta Mason kirjoitti sinulle?
Millä näistä on niitä paviaanien ääntelyitä?
- Haluaisin kuulla niitä. - Miksi?
Kirjoittiko hän, että sen taantuman aikana -
minulla oli neljän tunnin afasia-kokemus?
Pystyin saamaan aikaan vain naksautuksia ja murahduksia.
Arvelen, että ne muistuttavat paviaanien ääntelyä.
Mason sanoi, että teit verenkuvan, ja siinä oli -
apinoiden veriryhmiä muistuttavia piirteitä.
Sekä ihmiselle ominaisia antigeenejä.
Haluaisin nähdä ne tulokset.
Tärkeintä on päästä takaisin eristystankkiin, ja kokeilla uudestaan!
Katsotaan, tapahtuuko se taas! Kukaan ei tahdo uskoa sitä.
Kolmen kuukauden jälkeen en tahdo oikein itsekään uskoa enää.
He eivät palaa säiliölle. Mason on ottanut koko projektin.
Hän on laittanut Arthurin pilkkomaan rotanaivoja päivät pitkät!
Mitä minä voin tehdä, kun he pilkkovat rotanaivoja?
Äiti.
Kaikki ajattelevat, että isäsi on sekoamassa.
Äiti, koska syödään?
Menepä leikkimään Gracen kanssa.
Olen vakuuttunut, että tajunta laukaisi tuon taantuman.
Kun olin säiliössä, astuin toiseen tietoisuuteen.
Minusta tuli toinen itseni, alkukantainen itse -
ja aine laukaisi jotenkin -
tämän toisen, alkukantaisen itsen ruumiillistumisen.
Katsoisit edes tuloksiani!
Totta kai. Ehkä huomenna...
Älä käy rauhoittelemaan! En voi ottaa tätä rauhallisesti!
Pyydän sinua tekemään kanssani kvanttihypyn -
hyväksymään yhden poikkeavan ajatuksen -
että toiset tietoisuuden tilat ovat yhtä todellisia kuin valvetila -
ja että tuo todellisuus voi ruumiillistua!
Sinä huudat.
Arthur ja Mason ovat holhonneet -
minua jo kolme kuukautta! Olen saanut tarpeekseni!
Meillä on miljoonia vuosia tallessa tietokannassa, jota sanomme mieleksi.
Meillä on triljoonia uinuvia geenejä, koko evoluutiomenneisyytemme.
Olen ehkä päässyt siihen käsiksi!
Haluan vain päästä takaisin säiliöön toistamaan kokeen.
Tieteen perusmenetelmä! Toista koe. Vahvista tulos!
Haluan mukaani muita vastuullisia tiedemiehiä, kun teen sen.
Haluaisin yhteisen mielipiteen tästä.
Olemme ehkä todentaneet uuden luonnonvoiman!
Luojan tähden, eikö tämä mielestäsi ansaitse lähempää tutkimusta?
Minulla on nauhat ja muistiinpanot kotona.
Mihin aikaan tulisit katsomaan niitä huomenna?
Kahdelta, puoli kolmelta.
Käyn hakemassa tytöt. Tulen heti takaisin.
- Minä vastaan. - Ei, anna minä.
Kello on 20.30, menkää pesulle ja laittakaa yöpuku.
En halua, että järjestätte tänään mitään ongelmia.
Haloo?
Ai, Mason. Hyvä, kun soitit.
Olet varmaan puhunut Arthurin kanssa.
Ei, ei, tulin juuri syömästä lasten kanssa.
En oikein tiedä, mitä pitäisi sanoa.
Olet täysin oikeassa. Hän on hermoromahduksen partaalla.
Hän oli täällä koko iltapäivän, vaahtosi kuin mielipuoli ja häipyi sitten.
Normaalisti en olisi näin tolaltani, mutta olen varsin huolissani.
- Mikä hätänä? - Kellarissa on eläin irrallaan!
Mikä eläin?
Apina, luultavasti!
Charlie! Charlie Thomas!
Missä olet?
Kuule, meillä on täällä joku eläin irrallaan B-talon kellarissa.
Olen menossa pohjoiskäytävää lämmityshuoneeseen -
joten tulkaa te toisesta suunnasta.
Olkaa varovaisia. Se on reilunkokoinen apina.
Soittakaa eläinosastolle, kysykää mitä hittoa se täällä tekee.
Sen on oltava täällä jossain.
Käyn katsomassa täältä.
Mitä...
Ulos! Ulos täältä!
Hei, ulos täältä!
lahjoja - matkamuistoja - safari shop
Mitä sinä teit säiliöhuoneessa?
Muistan pitkiä pätkiä siitä, mitä tapahtui, mutten kaikkea.
Sinun täytyy olla kärsivällinen kanssani.
Mason on etsinyt sinua ympäri Bostonia koko yön.
Ei hätää. Olen kunnossa.
Varmaankin se, että poliisi soittaa sinulle aamuyöstä ja kertoo -
että miehesi on löydetty nukkumasta ilkosillaan -
eläintarhasta, on aiheuttanut sinulle päänvaivaa.
Kyllä, näin voisi sanoa.
Ja kun Mason vielä kirjoittelee, että minulla on hermoromahdus -
ajattelet varmaan, että nyt olen seonnut lopullisesti.
Olen pahoillani, Emily. Tiedän, kuinka raastavan päivän olen saanut aikaan.
Olet varmaan istunut täällä koko ajan -
yrittäen keksiä, miten minut saisi psykiatrille.
Itse asiassa, niin olenkin.
En tiedä, miten olet kestänyt minua kaikki nämä vuodet.
Rakastin sinua.
Luoja, Emily, en todella tiedä, miten kertoisin sinulle tämän.
Seuraukset ovat huikeat.
Olen ilmeisesti astunut alkukantaiseen tietoisuuteen.
Pystyn muistamaan vain sen, mitä tuo tietoisuus ymmärsi.
En muista, ainakaan selvästi, kuinka pääsin ulos säiliöhuoneesta.
Ensimmäinen asia, minkä muistan, ovat koirat.
Seurasin villikoiralaumaa eläintarhaan. Niin päädyin sinne.
Eläintarhassa pyydystin, tapoin ja söin pienen lampaan.
Se oli täysin alkukantaista. Se muodostui vain -
eloonjäämishalusta, elää,
syödä,
juoda,
nukkua.
Se oli elämäni ehdottomasti tyydyttävintä aikaa.
Voi olla, että tapoin ihmisen.
Muistan -
hakanneeni...
Et usko, miten vaikeaa oli saada nämä vaatteet.
Jouduin menemään turvallisuusosastolle.
Sinun pitää soittaa heti turvallisuusosastolle.
Sinun eristystankkihuoneessasi oli joku apina mellastamassa.
Tiedätkö siitä mitään? Apina melkein tappoi vartijan.
Et kai vain tuonut sinne apinaa illalla?
Kellosi ja tavarasi ovat takkisi taskussa. Oletko kunnossa?
Onko hän kunnossa?
Kerro Masonille se, mitä kerroit minulle.
Haluan kuulla, mitä mieltä hän on.
Masonin mielipiteen voi arvata.
Luoja! Tuossa se on -
esi-ihminen. Ensimmäinen ja alkuperäinen inhimillinen elämänmuoto -
pikkuriikkinen, reilun metrin korkuinen, kokonaan turkin peitossa -
kuin simpanssi, mutta pystyssä. Ei rystykävelyä. Lyhyemmät kädet.
Hän liikkuu niin viehkeästi. Heitä on kaksi, kolme.
Pieniä, kaksijalkaisia...
Tapan, tapan vuohen.
Tapan...
Syön lämmintä lihaa.
Syön vuohen verta.
Oletko kunnossa?
Kaunista.
Kuulosti, kuin hän olisi pahalla tripillä.
Jotkut näistä tankkitripeistä ovat tosi pelottavia.
Mitä hittoa tuo oli?
Herätinkö sinut? Emily täällä.
Eddie, olen ihan paniikissa. Minun on pakko jutella.
En tiedä, miten pukea tämä sanoiksi,
mutta alan uskoa, että se mitä sinulle tapahtui -
ei ole pelkkää hallusinaatiota.
Vaistoni sanoo, että jotain ilmiömäistä todella tapahtui -
että tapahtui jonkinlainen geneettinen muutos.
En tiedä, miksi ajattelen niin, se on täysin järjenvastaista.
Mutta koska uskon niin, olen peloissani. Tosi peloissani. Kauhuissani.
Niin minäkin.
En halua sinun tekevän koetta ensi viikolla.
Minun on selvitettävä, onko se totta.
Pyydän sinua pidättäytymään kokeesta -
kunnes ymmärrämme enemmän ja voimme minimoida riskit.
Ei tätä voi ymmärtää muuten kuin kokemuksen kautta.
Saatat aiheuttaa itsellesi peruuttamattoman geenimuutoksen.
Ei tämä ole genetiikkaa!
Olemme aineen ja paikan, jopa energian tuolla puolen.
Olemme ensimmäisen ajatuksen äärellä.
Yritän kertoa, että rakastan sinua.
Tiedän.
Ja minä yritän kertoa, että tässä ei arvailut auta.
Tämä juttu ehkä romuttaa koko avaruus-aika -käsityksemme.
Se voi olla linkki toiseen universumiin.
Luojan tähden, Emily, olet tiedemies. Sinun on pakko ymmärtää.
Ymmärrän, miltä sinusta tuntuu.
On jo myöhä, Eddie. Haluatko jäädä yöksi?
Pikkuisen rakkautta ja vakuuttelua tekisi terää nyt.
Jääthän?
Jos tulen ulos säiliöstä ihmisapinana, olen primitiivisessä tilassa -
ja kanssani ei voi keskustella, joten nukuta minut jo tankissa -
muuten joudut jahtaamaan minua ympäriinsä ja nujertamaan minut.
Selvä.
Sanonpa vain, että jos tulet ulos apinan näköisenä,
hakeudun itse hoitoon mielisairaalaan.
Jos niin käy, tainnutamme hänet jättiannoksella Amytalia.
Miten niin, "jos niin käy"? Kaikki puhuvat "jos niin käy".
Uskotko sinä, että jotain tapahtuu? Haluaisin kyllä tietää.
Anteeksi. Olen vain pirun hermona.
Niin olen minäkin.
Tapahtuuko mitään?
Tarkistin hänet 10 minuuttia sitten.
Tilasitko kanaa vai kalkkunaa?
Toivottavasti kana käy.
Kello on jo melkein 11.00. Yli kaksi tuntia mennyt.
Meidän pitäisi lopettaa tämä.
Sanon suoraan, olen paniikissa!
Saatamme sotkea koko hänen geneettisen rakenteensa!
Miten tämä keskeytetään?
- Voitko keskeyttää? - Hän kyllä repii pelihousunsa.
Emme olisi saaneet suostua!
En tajua, miten annoimme hänen puhua meidät tähän.
Pidimme tätä pelleilynä, mutta hän ei ole hullu -
ja tiedämme sisimmissämme -
että hän on saattanut keksiä jotain, joka ylittää käsityskykymme.
Koska uskon häntä, haluan, että tämä keskeytetään!
Kaikki näyttää hyvältä.
Hän varmaan nukkuu päivän pari, herää tokkurassa.
Hän on tankki täynnä huumetta.
On tavallista, että tällainen psykedeelinen kokemus -
vie mehut pariksi päiväksi.
Tätä ei voi kutsua pelkäksi psykedeeliseksi kokemukseksi.
Sydän on ok. Verenpaine on ok.
Olen enemmän huolissani sinusta kuin hänestä.
Pärjään kyllä.
Kaikista hiton miehistä, miksi minun piti rakastua tähän?
En saa häntä mielestäni.
Arvaa, miten moneen mieheen olen yrittänyt rakastua tänä vuonna?
Sama kenen kanssa olen sängyssä, joudun kuvittelemaan, että se on hän.
Sama se, kenen kanssa syön tai kävelen,
tunnen aina tuskaa, sillä se ei ole hän.
Olen hänen vallassaan.
Se on älytöntä!
Luulen, että niin sen juuri pitää olla.
Mutta hän ei välitä minusta pätkääkään!
Emily, sinä olet ainoa, mistä hän työnsä lisäksi välittää.
En ole hänelle todellinen. Ihmisessä ei ole hänelle mitään todellista.
Hän rakastaa totuutta.
Eddielle todellisuutta on vain se, mikä on muuttumatonta.
Mitä hänelle tapahtui tänään, on hänen käsityksensä rakkaudesta.
Se oli täyttymys.
Hän pääsi vihdoinkin keskustelemaan Jumalan kanssa.
Hän syleili lopulta absoluuttia, totuus tempaisi hänet mukaansa -
ja se melkein tuhosi hänet, hitto soikoon!
Hän ei koskaan rakastanut minua. Tunnet hänet.
Olemme kaikki hänelle vain katoavaista ainetta.
Olet menossa sokkiin. Haen sinulle jotakin.
Saavutimme tänään pisteen, jossa tiede kohtaa rajansa.
Olemme seitsemännessä taivaassa!
Tänään syntyi historiaa, ja mitä me teemme nyt?
Minä en aio tehdä mitään!
Se säikäytti minut pahanpäiväisesti.
Säiliö räjähti noin vain!
Mitä sen sisällä tapahtuikin, se vapautti valtavan energian.
Luojan tähden, lopetetaan tämä kirottu juttu. En halua puhua siitä.
En voi! Sinä ehkä haluat mennä nukkumaan -
mutta minä en usko nukkuvani vuoteen!
Olen tulessa!
Minä siivoan säiliöhuonetta, ja haluan hitto vie tietää miksi!
Uskotko yliluonnollisiin voimiin, Mason?
En, en usko!
Sitten se, mitä me näimme tänään, on fysikaalinen ilmiö,
selittämätön fysikaalinen ilmiö!
Ilmiön voi selittää. Minun on pakko saada selville syy.
Anna minun puhua!
Olen siivonnut sitä säiliöhuonetta -
viimeiset kolme tuntia...
En halua ajatella sitä!
Voin kertoa, mitä minä haluan tehdä!
Koe täytyy toistaa toisilla koehenkilöillä!
Tarvitsemme valikoidun otoksen.
Pyydetään vapaaehtoisia opiskelijoita ilmoittautumaan.
Aloitetaan alusta viiden, kuuden koehenkilön kanssa,
nostetaan annostusta vähitellen -
ja verrataan Eddien tuloksiin!
Emme me saisi edes rahoitusta!
Vanha etiikan puolestapuhuja -
ja nyt sinä haluat käyttää tutkimatonta huumetta viattomiin ihmisiin!
Älä huuda!
Kuinka voit?
Haluatko mennä takaisin nukkumaan?
Kyllä.
Haittaako, jos Mason vilkaisee sinua ensin?
Hyvä ajatus.
Ehkä sinun pitäisi vilkaista häntä, Mason.
Toivottavasti se ei ole lapset.
Haloo?
Kaikki on kunnossa, Arthur. Hän on kunnossa.
- Se on Arthur. Oletko kunnossa? - Olen.
Arthur, soitan kun herään. Kaikki on kunnossa.
Luoja, paljonkohan kello on?
Minun pitäisi soittaa lapsille.
En pysty kertomaan, kuinka paljon merkitset minulle,
kuinka paljon tarvitsen sinua ja lapsia. Haluan, että tiedät sen.
Sinä pelastit minut. Nostit minut syöveristä, Emily.
Olin kauhun äärimmäisessä hetkessä -
elämän syntyhetkessä.
Se ei ole mitään.
Iljettävä ei mitään.
Kaiken perimmäinen totuus on, ettei ole perimmäistä totuutta.
Katoavainen on totuutta. Ihmiselämä on se, mikä on totta.
En halua säikyttää sinua,
mutta tämä kauhun hetki -
on todellista ja elävää kauhua, se elää ja kasvaa minussa nyt -
ja ainoa asia, mikä estää sitä nielemästä minua, olet sinä.
Miksi et vain palaa luoksemme?
Liian myöhäistä. En luultavasti pääse tästä enää ulos.
En voi elää sen kanssa. Tuska on liian suuri.
Uhmaa sitä, Eddie!
Sinä teit siitä totta. Sinä voit tehdä siitä harhaa.
Jos rakastat minua, Eddie -
jos sinä rakastat minua!
Eddie! Uhmaa sitä!
Rakastan sinua, Emily.
Käännös: Jussi Rosti